**------Luonnos------  
  
Vuokrasopimus seikkailugolftoiminnasta Paraisten Keskuspuistossa**

Osapuolet

Vuokranantaja: Paraisten kaupunki,   
0136082-5,   
Rantatie 28, 21600 Parainen

Vuokralainen:

Xx  
 xx  
 xx

Vuokrakohde:

Aidattu seikkailugolfalue ja myyntikioski Paraisten Keskuspuistossa. Vuokralainen voi käyttää toiminnassaan sesonkikohtaisesti myös viereisiä alueita, jos siitä sovitaan puistoyksikön kanssa. Tällöin hoito ja puhtaanapito koskevat myös tätä aluetta. Kts. Liitekartta.

Osoite: Paraisten Keskuspuisto, Rantatie 5 b, 21600 Parainen

Sopimusaika:

Sopimus on voimassa 21.4.2025–30.9.2025. Osapuolilla on optio jatkaa sopimusta yhdellä lisävuodella. Optiosta sovitaan erikseen. Osapuolet sopivat sopimuksen jatkamisesta syksyllä 2025.

Vuokra: 4 000 euroa (+ alv.) vuodessa. Vuokra maksetaan laskua vastaan 31.8.

## Toiminta:

Vuokralainen vastaa Paraisten Keskuspuiston seikkailugolfratojen toiminnasta. Vuokralaisella on oikeus periä maksu seikkailugolfin pelaamisesta ja myös kioskimyynnin tuotot kuuluvat vuokralaiselle.

## Alueen hoito

Vuokralainen on velvollinen hoitamaan kiinteistöä, seikkailugolfratoja ja muuta aluetta huolellisesti ja pitämään ne siisteinä ja siivottuina.

Vuokralainen huolehtii myös myyntikioskin WC-tilojen siivouksesta touko-syyskuun aikana. Tilat siivotaan joka aamu ennen kuin kenttä avataan päiväksi. Asiakkaat voivat käyttää WC-tiloja niin, että ovi avataan kioskista. WC on yleinen ja sitä voi käyttää myös aukioloaikojen ulkopuolella avaamalla se puhelinkoodilla.

Vuokralainen vastaa maa-alueen ja ratojen hoidosta. On erittäin tärkeää, että aidattu seikkailugolfalue pidetään moitteettomassa kunnossa, joten vuokralainen sitoutuu leikkaamaan ruohon keräävällä ruohonleikkurilla, puhaltamaan radat ja kiveykset puhtaiksi, poistamaan ratojen ja kioskirakennuksen kiveyksiltä sammaleen kivien välistä, kastelemaan terassin kesäkukat, keräämään roskat koko alueelta, tyhjentämään roskakorit ja pyyhkimään lintujen jätökset penkeiltä ja terassilta. Terassi pidetään sammaleettomana pesemällä se kuukausittain.

Vuokralainen vastaa myös sesongin jälkeisestä syyskunnossapidosta, jossa esimerkiksi kaikki pudonneet lehdet kerätään pois alueelta ja ulkokalusteet viedään heti rakennuksen varastoalueelle. Vuokranantaja tekee lopetuskatselmuksen vuokralaisen kanssa 30.9.2025 tai sopimuksen mukaan.

Vuokranantaja vastaa ns. lohikäärmeen istutusten hoitamisesta golfalueella.

## Irtaimisto ja kiinteät kustannukset

Vuokralainen hankkii kioskitoimintaan tarvittavat varusteet, kuten kylmälaitteet jäätelöä ja juomia varten, astiat, kahvinkeittimen ja maksupäätteen.

Vuokranantaja vastaa myyntikioskin terassin tuoleista ja pöydistä sekä golfmailojen ja -pallojen riittävyydestä.

Vuokralainen vastaa sopimusaikana toiminnasta aiheutuvista kustannuksista, maa-alueen hoidosta, radoista ja siivouksesta ja muusta vastaavasta.

Vuokranantaja vastaa sähkö- ja vesikuluista. Jätehuolto voidaan hoitaa käyttämällä kaupungin jäteastioita.

## Aukiolo

Vuokralainen sitoutuu seuraaviin vähimmäisaukioloaikoihin, jotka koskevat sekä seikkailugolfia että kioskia:

Huippusesongin aikana eli koulujen kesälomalla: avoinna su–to klo 11–19 ja pe–la klo 10–22.

Huippusesongin ulkopuolella eli toukokuussa, elokuun loppupuolella ja syyskuussa: avoinna viikonloppuna (perjantai–sunnuntai) vähintään 6 tuntia päivässä.

Aukioloajoissa on kuitenkin säävaraus.

## Tilastointi

Vuokralainen sitoutuu pitämään tilastoa golfaajien määrästä ja kioskimyynnistä. Paraisten kaupungilla on oikeus tutustua kerättyihin tietoihin voidakseen näin seurata toiminnan kehittymistä.

## Turvallisuus

Vuokralainen vastaa turvallisuudesta ja turvallisuusmääräysten noudattamisesta ja sitoutuu ilmoittamaan välittömästi vuokranantajalle mahdollisista vioista ja puutteista myyntikioskissa, radoilla ja istutuksissa.

Liitteet: Kartta - vuokrakohde

## Allekirjoitukset

Parainen x.x.2025

Vuokralainen

xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vuokranantaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matias Jensén  
Tekninen päällikkö

Paraisten kaupunki